Diari Oficial de la Generalitat Valenciana


Sumari del DOGV 9295, del 10-03-2022 (2022/2019)

Informació pública de l'aprovació definitiva del Programa d'actuació integrada de la unitat d'execució Sant Domènech-I i de l'adjudicació de la condició d'urbanitzador.
------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2019


Data del document
:   03-03-2022

Organisme emissor
:   Ajuntament de Castelló

Tipus de document
:   Anunci

Correcció d'errades

 Descriptors 

:   * Castelló
    * Castelló de la Plana
    * pla d'urbanisme
    * administració local

Informació pública de l'aprovació definitiva del Programa d'actuació integrada de la unitat d'execució Sant Domènech-I i de l'adjudicació de la condició d'urbanitzador. [2022/2019]  
El Ple de l'Ajuntament de Castelló, en la sessió extraordinària de data 24 de febrer de 2022, va acordar,  
  
«Primer. Estimar les al·legacions presentades per la mercantil Eliseo Pla Ramírez, SL, de conformitat amb el proposat en l'informe de contestació d'al·legacions de data de 27 de desembre de 2021, emés per l'assessor jurídic i pel que es disposa en l'informe de 23 de desembre de 2021 emés per part del Servei Municipal d'Urbanisme, Infraestructures i Medi Ambient.  
  
Segon. Aprovar definitivament el Programa d'actuació integrada, mitjançant la modalitat de gestió pels propietaris, de la U. E. Sant Domènech-I de sòl urbà, prevista en la modificació puntual núm. 11 del PGOU, i designar com a urbanitzador a la mercantil Eliseo Pla Ramírez, SL.  
  
Així mateix, aquest acord assumeix el contingut íntegre dels informes de 23 i 27 de desembre de 2021 emesos respectivament pel Servei Municipal d'Urbanisme, Infraestructures i Medi Ambient i l'assessor jurídic (informes esmentats en l'acord primer), així com els complementaris que motiven adequadament el present acord, per la qual cosa els documents són part de la documentació del programa aplicables a aquest i, en conseqüència, han de ser complits obligatòriament per l'agent urbanitzador.  
  
Tercer. En desenvolupament del punt anterior i en referència a la documentació integrant del programa d'actuació integrada de la U. E. Sant Domènech-I de sòl urbà, prevista en la modificació puntual núm. 11 del PGOU, es determina el següent:  
3.1. S'aprova definitivament la proposició juridicoeconòmica consistent en memòria i el conveni de programació que s'adjunten a l'informe de data de 27 de desembre de 2021 emés per l'assessor jurídic com a documents annexos núm. 1 i 2, respectivament.  
3.2. Quant a l'alternativa tècnica, s'aprova definitivament el projecte d'urbanització per a la urbanització de la U. E. Sant Domènech-I de sòl urbà, prevista en la modificació puntual núm. 11 del PGOU, d'acord amb l'informe emés pel Servei Municipal d'Urbanisme, Infraestructures i Medi Ambient de 23 de desembre de 2021.  
  
Quart. Adjudicar la condició d'urbanitzador del Programa d'actuació integrada mitjançant la modalitat de gestió pels propietaris, de la U. E. Sant Domènech-I de sòl urbà, prevista en la modificació puntual núm. 11 del PGOU, a la mercantil Eliseo Pla Ramírez, SL.  
  
Cinqué. Ordenar la inscripció en el Registre de Programes d'Actuació i la publicació de la resolució aprovatòria i del conveni de programació en el Diari Oficial de la Generalitat Valenciana.  
  
Sisé. Requerir a l'agent urbanitzador per a subscriure el conveni de programació transcorreguts quinze dies des de la publicació indicada en l'acord anterior. Si l'urbanitzador desatén la citació a termini, es resoldrà el programa. La subscripció del conveni ha d'anar precedida del depòsit de les garanties i resta d'obligacions inherents a la condició d'agent urbanitzador.  
  
Seté. Notificar el present acord a l'agent urbanitzador Eliseo Pla Ramírez, SL, i a la resta d'interessats en l'expedient, tot determinant els recursos que contra l'acord es poden interposar, acordar sotmetre a informació pública l'estudi de detall de l'Illa Ronda Sud- Germana Assumpció, consistent en la modificació de la volumetria urbanística definida en les normes urbanístiques del PGOU, per a permetre la lliure reculada de l'edificació d'ús exclusiu d'oficines a implantar a l'illa mantenint l'altura del volum urbanístic contenidor definit pel PGOU en els 13 metres, en l'illa limitada pels carrers Ronda Sud, Assumpció, Racó del Teular i Colom, a Castelló (Illa Ronda Sud- Germana Assumpció), presentat per la mercantil Eliseo Pla Ramírez, SL, el 27 d'agost de 2021, per un termini de vint dies.  
  
Durant el termini de vint dies a comptar des de la publicació d'aquest edicte, es podrà consultar l'esmenat estudi de detall i formular al·legacions en les dependències d'aquest ajuntament, d'acord amb el que es preveu en l'article 61 del Decret legislatiu 1/2021, de 18 de juny, que aprova el text refós de la Llei d'ordenació del territori, urbanisme i paisatge.»  
  
Castelló, 3 de març de 2022.- L'alcalde-president: Òscar Noguera Alberola.